Boloky

Ireto ny karazana efatra:  

 Coracopsis vasa (hita eto Madagasikara sy ao Kômôro)
 Coracopsis nigra (hita eto Madagasikara, izay mizara ho zana-karazana roa: Coracopsis nigra libs sy Coracopsis nigra nigra)
 Coracopsis sibilans (hita ao Kômôro)
 Coracopsis barklyi (hita ao Seisely)

 Ny boloky hita eto Madagasikara 
Misy karazany roa ny boloky hita eto Madagasikara ankoatr' ireo hita eny amin' ny nosy Kômôro sy ny nosy Seisely.

 Ny boloky kely 
vignette|Coracopsis nigra
Ny boloky kely (Coracopsis nigra) dia karazana boloky mainty manopy manga rehefa taratry ny masoandro ny lohan' ny elany ary miafara amin' ny mainty matroka be. Mirefy eo aminy 30 sm eo ny halavany (lohany hatrany amin' ny rambony). Manana feo manga sy sioka tsara kokoa ny boloky kely raha oharina amin' ny boloky be.

Any anaty kirihitr' ala lavitry ny olombelona no ahitana azy, dia amin' iny ilany atsinanana sy andrefanan' ny Nosy iny. Miara-miaina eo amin' ny 60 na 70 isa eo ny boloky kely raha toa ka mitokana lavitry ny namany ny mpivady hikotrika.

 Ny boloky be  
vignette|235x235px|Coracopsis vasa
Mainty somary volon-davenona ny boloky be (Coracopsis vasa), ary manopy manga sy maitso ny lohan' ny elany ka miafara amin' ny mainty matroka be. Mirefy eo amin' ny 60 sm ny boloky be ary manana feo maranitra rehefa misioka.

Ny faritra andrefan' ny Nosy no tena ahitana azy, na dia efa miparitaka eran' i Madagasikara no ahitana azy noho ny fihazana sy fivarotana azy. Vorona miha lany tamingana ny boloky satria mihena ny toera-ponenany vokatry ny doro tanety sy ny fanapahana ny ala.

 Kolontsaina 

 Ohabolana malagasy 

 Aza manao bolokilahy homam-boan-tseva: fy ny atsy, fy ny aroa.
 Boloky homam-boan-tseva: fy ny atsy mamy ny aroa.

 Jereo koa 

 Agapornis

 Agapornis fischeri
 Agapornis canus - boaiza

 Lisitry ny anaram-borona amin' ny teny malagasy
 Lisitry ny karazam-borona eto Madagasikara (fr)

 Rohy ivelany 

 https://www.youtube.com/watch?v=IUVv7qMjMHM 

Sokajy:Vorona